section_heading: Povijest
paragraph_text: Slavni Englezi u čijem je sastavu igrao i legendarni Matt Busby primili su pet, a dali samo jedan pogodak. Zagrebački plavi koji su do tada bili tri puta prvaci države sljedeće su godine osvojili i četvrti naslov. Nastup Građanskog toliko je zainteresirao Engleze da je još iste godine uslijedio poziv za oglede na Otoku. Na stadionu je bilo oko 12 000 gledatelja, a mnogo navijača je stiglo organiziranim autobusnim prijevozom iz Varaždina, Karlovca, Križevaca, Koprivnice, Siska, Sušaka, Ogulina, Bjelovara i Slavonskog Broda.<ref>pressreader.com Građanski – Liverpool 5:1' (pristupljeno 18. srpnja 2020.)